સૂરત તા. ૧૯: ગુજરાત સાહિત્ય અકાદમી દ્વારા સાહિત્ય ક્ષેત્રે સર્વોચ્ચ પ્રદાન માટેના સન્માન રૂપે ‘સાહિત્ય રત્ન ગૌરવ પારિતોષિક’ સુરતના મૂર્ધન્ય સાહિત્યકાર અને પીઢ પત્રકાર શ્રી ભગવતીકુમાર શર્માને અકાદમીના પ્રમુખ અને પીઢ પત્રકાર શ્રી વિષ્ણુભાઈ પંડયાને હસ્તે શનિવાર, તા. ૧૬ સપ્ટેમ્બર, ૨૦૧૭ની સાંજે અર્પણ કરાયું હતું. પોતાની નાદુરસ્ત તબિયતને કારણે હોસ્પિટલને બિછાને ભગવતીકુમારને પારિતોષિક, રૂ. એક લાખનો ચેક અને શાલ સન્માન અર્પણ કરાયાં હતાં.